ПРОТОКОЛ № 20
от заседание на Комисия по правни въпроси 
към Висшия съдебен съвет,
проведено на 23 април 2013 г.

Днес, 23 април 2013 г., вторник от 14.30 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА
											
ЧЛЕНОВЕ:	СВЕТЛА ПЕТКОВА НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна”. 

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Предложение за създаване на регионално отделение на Единния патентен съд в Румъния, във връзка с подписано споразумение, относно Единен патентен съд. 

	По дневния ред
	
          1.ОТНОСНО: Писмо от Методи Лалов – председател на Софийски районен съд (СРС), с което изпраща молба от Емилиан Любенов Лаков – съдия в СРС, за изплащане на неплатени части от трудови възнаграждения. 
КОМИСИЯТА ПО ПРАВНИ ВЪПРОСИ
Р Е Ш И:

1.1. Поставеният от председателя на СРС въпрос касае имуществен спор, който следва да бъде решен по съответния процесуален ред.
Висшият съдебен съвет не следва да изразява становище по съществото на спора, доколкото в едно бъдещо производство може да се яви като страна.
	1.2.  Изпраща решението на комисия „Бюджет и финанси” към ВСС за окончателно становище и отговор до Методи Лалов – председател на СРС.

2.ОТНОСНО: Докладна записка от Славка Каменова – главен секретар на ВСС във връзка с чл. 107а от КТ, препратена от комисия „Съдебна администрация” към ВСС, за становище. 
Приложение: Извлечения от протокол № 15/17.04.2013 г. и № 13/3.04.2013 г. на КСА.

КОМИСИЯТА ПО ПРАВНИ ВЪПРОСИ
Р Е Ш И:

	2.1. Предлага на комисия „Съдебна администрация” към ВСС провеждане на съвместно заседание, за обсъждане на наложителни промени в Правилника за организация на дейността на Висшия съдебен съвет и неговата администрация. 
2.2. Връща преписката на комисия „Съдебна администрация” към ВСС.

3.ОТНОСНО: Писмо от Министерство на правосъдието в изпълнение на решение на Комисията по протокол № 13/18.03.2013 г. 

КОМИСИЯТА ПО ПРАВНИ ВЪПРОСИ
Р Е Ш И:
	
	3.1. Следва да се подпише споразумение за партньорство по проектно предложение с рег. № КС-12-33-1/29.06.2012 г. по процедура за директно предоставяне на безвъзмездна финансова помощ по приоритетна ос III „Качествено административно обслужване и развитие на електронното управление”, подприоритет 3.3 на Оперативна програма „Административен капацитет”.
3.2. Връща преписката, ведно с писмото от Министерство на правосъдието, на комисия „Бюджет и финанси” към ВСС.

Допълнителна точка

1.ОТНОСНО: Предложение за създаване на регионално отделение на Единния патентен съд в Румъния, във връзка с подписано споразумение, относно Единен патентен съд . 
Приложение: Писмо №97-00-144/16.04.2013

КОМИСИЯТА ПО ПРАВНИ ВЪПРОСИ
Р Е Ш И:

1.1. Изразява положително становище по предложението за създаване на регионално отделение на Единния патентен съд в Румъния.
1.2. Решението на комисията да се изпрати на комисия „Международна дейност” към ВСС.	

23.04.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА